CELEX: 22015D2419
Language: el
Date: 2015-03-16 00:00:00
Title: Σύσταση (ΕΕ) 2015/2419, της 16ης Μαρτίου 2015, σχετικά με την εφαρμογή της ατζέντας σύνδεσης ΕΕ-Ουκρανίας

19.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/150
            
         ΣΫΣΤΑΣΗ (ΕΕ) 2015/2419
   της 16ης Μαρτίου 2015
   σχετικά με την εφαρμογή της ατζέντας σύνδεσης ΕΕ-Ουκρανίας
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΟΥΚΡΑΝΙΑΣ,
   Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας, και των κρατών μελών τους, αφενός, και της Ουκρανίας, αφετέρου, και ιδίως το άρθρο 463,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 463 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας και των κρατών μελών τους, αφενός, και της Ουκρανίας, αφετέρου (1) (η «συμφωνία»), το Συμβούλιο Σύνδεσης εξουσιοδοτείται να διατυπώσει τις συστάσεις που κρίνει σκόπιμες για την επίτευξη των στόχων της συμφωνίας.
            
         
               (2)
            
            
               Σύμφωνα με το άρθρο 476 της συμφωνίας, τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας.
            
         
               (3)
            
            
               Εν αναμονή της έναρξης ισχύος της, η συμφωνία σύνδεσης εφαρμόζεται προσωρινά σύμφωνα με τις αποφάσεις του Συμβουλίου 2014/295/ΕΕ (2), 2014/668/ΕΕ (3) και 2014/691/ΕΕ (4).
            
         
               (4)
            
            
               Τα μέρη συμφώνησαν σχετικά με το κείμενο της ατζέντας σύνδεσης που αποσκοπεί στην επεξεργασία και τη διευκόλυνση της εφαρμογής της συμφωνίας με τη δημιουργία πρακτικού πλαισίου για την υλοποίηση των κύριων στόχων τους πολιτικής σύνδεσης και οικονομικής ολοκλήρωσης.
            
         
               (5)
            
            
               Η ατζέντα σύνδεσης έχει ως διττό στόχο, αφενός, να παρουσιάσει συγκεκριμένα μέτρα για την εκπλήρωση, από τα μέρη, των υποχρεώσεων που υπέχουν στο πλαίσιο της συμφωνίας και, αφετέρου, να εξασφαλίσει ευρύτερο πλαίσιο για την περαιτέρω ενίσχυση των σχέσεων ΕΕ-Ουκρανίας, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της συμφωνίας,
            
         ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά στα μέρη να εφαρμόσουν την ατζέντα σύνδεσης ΕΕ-Ουκρανίας (5), διότι η εφαρμογή της αποσκοπεί στην επίτευξη των στόχων της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας και των κρατών μελών τους, αφενός, και της Ουκρανίας, αφετέρου.
   
      Βρυξέλλες, 16 Μαρτίου 2015.
      
         
            Για το Συμβούλιο Σύνδεσης
         
         
            Ο Πρόεδρος
         
         A. YATSENYUK
      
   
   
      (1)  ΕΕ L 161 της 29.5.2014, σ. 3.
   
      (2)  Απόφαση 2014/295/ΕΕ του Συμβουλίου, της 17ης Μαρτίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους αφενός, και της Ουκρανίας αφετέρου, όσον αφορά το προοίμιο, το άρθρο 1 και τους τίτλους I, ΙΙ και VII αυτής (ΕΕ L 161 της 29.5.2014, σ. 1).
   
      (3)  Απόφαση 2014/668/ΕΕ του Συμβουλίου, της 23ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τον τίτλο III (με εξαίρεση τις διατάξεις σχετικά με την αντιμετώπιση των υπηκόων τρίτων χωρών που απασχολούνται νομίμως ως εργαζόμενοι στο έδαφος του άλλου μέρους) και τους τίτλους IV, V, VI και VII αυτής, καθώς και τα σχετικά παραρτήματα και πρωτόκολλα (ΕΕ L 278 της 20.9.2014, σ. 1).
   
      (4)  Απόφαση 2014/691/ΕΕ του Συμβουλίου, της 29ης Σεπτεμβρίου 2014, για την τροποποίηση της απόφασης 2014/668/ΕΕ για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τον τίτλο III (με την εξαίρεση των διατάξεων που αφορούν τη μεταχείριση των υπηκόων τρίτων χωρών που απασχολούνται νόμιμα ως εργαζόμενοι στο έδαφος του άλλου μέρους) και τους τίτλους IV, V, VI και VII, καθώς και τα συναφή παραρτήματα και πρωτόκολλα (ΕΕ L 289 της 3.10.2014, σ. 1).
   
      (5)  Βλέπε έγγρ. st 6978/15, http://register.consilium.europa.eu